# אמנזיה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בסרט "ממנטו" לא נפגמת יכולתו של הגיבור להעביר מידע אל קעקוע, גם לא יכולתו לשלוף מידע כתוב, אך הזיכרון אובד מייד כאשר תשומת ליבו נתונה לדברים אחרים.
האמנזיה בסרט היא אנטרוגריידית, וליאונרד לא איבד את הזכרונות שקדמו לפגיעה, דבר שכן מתרחש באמנזיה רטרוגריידית

אמנזיה (Amnesia) היא חוסר יכולת לזכור.

ישנם כמה מקרים קליניים מפורסמים של אנשים שלקו באמנזיה עקב פגיעות מוח. עם פגיעות אלו נמנות פגיעות בחלקי קליפת המוח האחראים על אחסון הזכרון לטווח ארוך ובהיפוקמפוס האחראי לעיבוד הזכרון אל תוך הזכרון לטווח ארוך. במקרים מסוימים נוגעת האמנזיה רק בזכרון האפיזודי, אך לא בזכרון הסמנטי (הידע הכללי אינו נפגע).

אמנזיה מהווה טרגדיה נוראה לפרט, שכן אדם יכול לתפקד ללא חושי הראייה והשמיעה ומבלי יכולת לדבר, כפי שמעיד המקרה של הלן קלר, אך אין חיים נורמליים או אף נורמליים למחצה מבלי יכולת לזכור.

האמנזיה המפורסמת והשכיחה ביותר נובעת ממחלת אלצהיימר הפוקדת בדרך כלל קשישים. מחלה קשה נוספת הכרוכה באמנזיה היא מחלת הנטינגטון שסיבתה גנטית. במחלות אלו נפגעת קודם כל היכולת לאחסן פרטים חדשים במוח, ורק אחר כך נפגע מאגר הזכרונות עצמו.

באופן כללי, אצל רוב הקשישים, גם אלו שאינם לוקים במחלה כלשהי, נרשמת ירידה בזכרון, אך ישנם הבדלים בין אישיים גדולים בהדרדרות הזכרון ובהיקפה. שמירה על סביבה עשירה בגירויים ועל מאמץ אינטלקטואלי משפרת את תפקודי המוח גם בגיל מבוגר.

כל בני האדם לוקים באמנזיה כשמדובר על זכירת השנים הראשונות לחייהם. ההסברים לכך קשורים לבשילתו המאוחרת יחסית של ההיפוקמפוס, שכאמור לעיל, אחראי על אחסון הזכרון לטווח הארוך, וכן להבדל שבין זיכרון העושה שימוש בשפה לזיכרון שאינו מילולי.

קיימים שני סוגי אמנסיה עיקריים:

- רטרוגרייד - שיכחת אירועים לפני גורם האמנסיה.
- אנטגרייד - חוסר יכולת לזכור אירועים חדשים אחרי גורם האמנסיה.

מקור: http://he.wikipedia.org../../../%D7%90/%D7%9E/%D7%A0/%D7%90%D7%9E%D7%A0%D7%96%D7%99%D7%94.html

קטגוריות: ליקויים במערכת העצבים | זיכרון

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Español
- Eesti
- Suomi
- Français
- Italiano
- 日本語
- 한국어
- Nederlands
- Русский
- Slovenčina
- Српски / Srpski
- Svenska
- Türkçe
- Українська